મુંબઈ, તા. 9 : મુંબઈનાં પશ્ચિમી પરાં વિસ્તારને પૂર્વનાં પરાં વિસ્તાર સાથે જોડતી મેટ્રો વન યોજનાના લોકાર્પણને ગૌરવવંતાં ચાર વર્ષ પૂર્ણ થયાં. આ પ્રસંગે રિલાયન્સ ઇન્ફ્રાસ્ટ્રક્ચર પ્રમોટેડ મુંબઈ મેટ્રો વન પ્રાઇવેટ લિમિટેડ (એમએમઓપીએલ)ના વર્સોવા સ્ટેશને યોજાયેલા કાર્યક્રમમાં મુખ્ય પ્રધાન દેવેન્દ્ર ફડણવીસની હાજરીમાં મેટ્રોનો પ્રવાસ સરળ કરવા માટે કેટલીક યોજનાઓ શરૂ કરાઇ હતી.